open-index/open-wikipedia-markdown huggingface dataset:
ليستة د الزلازل د 2023

هادي ليستة د الزلازل لي طراو ف 2023، لي كانت لقوة ديالهوم 6 درجات ؤلا كتر على سلوم ريشتر، و تسببو ف خسائر ف لأرواح. لعبار د لقوة معتامد على معلومات من لمؤسسة لميريكانية د لأبحات الجيولوجية.

## إحصائيات د 10 سنين اللخرة

## على حساب لوفيات

## مصادر

تصنيف:زلزال د 2023
تصنيف:مقالات فيها مصدر و 3000 بايت
دراݣون بول (مانݣا)

**دراݣون بول** سيرية د لمانڭا جاپونية ألّفها و رسمها أكيرا طورياما. السيرية بانت ف مجلة ويكلي شونن دجامپ لي تابعة ل شركة شوويشا و تنشرات كلا سيمانة مابين 1984 و 1995.

حاليا دراݣون بول كتعتابر من بين أكتر سيريات نجاحا فتاريخ. 42 كتيب ديال لمانݣا تباعو كتر من 260 مليون مرة فلعالم، و لأنيم داز فكتر من 80 دولة.

## ملخص د لقصة
لقصة ديال دراݣون بول كتبّع لموغامرات ديال صون ݣوكو من بعد ما تلاقا بولما. بجوج غايمشيو يفيتشو على لكواري د تنين لي إدا جماعتيهوم ب سبعة كيدهار واحد تنين خضار (شينرون) كيقدار يحقق لي تمنيتي. فطريق ديالو ݣوكو أيتدرب عند كامي سنّين، و أيتلاقا صاحبو كريلين لي أيبدا يوجّد معاه ماش يشاركو فلمسابقة لعالمية ديال فنون دّبيزا (طينكايشي بوضوكاي).

## مصادر

تصنيف:دراݣون بول
تصنيف:سيريات د لمانݣا
تصنيف:مانݣا د 1984
تصنيف:مانݣا شوونين
تصنيف:مانݣا د شوييشا
دقيقة د السكات

[تصغير|لحضة د السكات ف وادي ڭايل ف [لوطريش]]
**الدقيقة** ؤلا **اللحضة د السكات** هي واحد لعادة متبّعة ف بزاف د لبلدان، سيرتو ف لغرب، لي كاترشم ل لإحترام ؤلا لحداد على شي واحد ؤلا وحدين ماتو. ف هاد لمدة لحاضرين كيكونو ساكتين ؤ يقدرو يصلّيو ف خاطرهوم ؤلا يديرو لميديطاسيو. ف لعادة كيكونو الناس واقفين ؤ كيحنيو راسهوم و كيحيّدو الطربوش يلا كانو لابسينو. هاد لعادة تقدر تّمارس بشكل رسمي ف شي عيد وطني، بحال عيد التفكار *Rememberance Day* لي كيخلّد لمسالية ديال لحرب لعالمية اللولة، ؤ شي مرات ف السپور قبل لبدية ديال لماتشات.

دقيقة ؤلا 60 تانية هيّ لمدة الشايعة كتر ل هاد لعادة، ولاكين لمونضمين ديال شي حادات يقدرو يختارو أي مدة كاتناسبهوم، متلاً دقيقة ل كلا واحد توفى.

## لأصل
لمرة اللولة لي تدارت فيها لحضة د السكات على لميّت بشكل رسمي كانت ف 13 فبراير 1912 ف لبرطقيز، ملّي لبرلمان لبرطقيزي دار 10 د الدقايق د السكات على لوفاة ديال لبارون خوصي ماريا دا سيلڤا پارانيوص جونيور، لي كان وزير الشؤون لبرانية د لبريزيل. هاد اللحضة تقيّدات بشكل رسمي ف السجلات ديال لبرلمان. ف نفس لعام، بزاف د الناس ف لميريكان دارو لحضة د السكات على الضحايا ديال تيطانيك و ديال لباطو يو إس إس ميين.

لكاتب و السياسي الجنوب إفريقي دجيمس پيرسي فريتزپاطريك و الصحافي لؤسطرالي إدوارد جورج هاني، ف وقت متقارب، بجوج كانو أول وحدين قتارحو باش اللحضة د السكات تكون جزء من لمحافل الرسمية.

## مصادر

تصنيف:ملاقيات
تصنيف:لموت
تصنيف:مقالات فيها مصدر و 3000 بايت
تصنيف:عادات د لموت
مضمة

تصغير

**المضمّة** جزء من اللباس التراثي المغربي، وهو الحزام لي كايتلبس فالكرش و كايبين شكل اللباس و كايزيد من زينو، و المضمة ميزة كاينفرد بها هاد اللبس المغربي سوا كان قفطان ولا تكشيطة، و بلا بيها ماتكملش الأناقة ديالهم. وغالباً كاتكون مصنوعة من الحرير ولا من شي معدن غالي بحال الذهب و الفضة ولّا النحاس، كيما كايتم تزيينها بعض المرات بالأحجار الكريمة بحال الياقوت و الزمرد و اللؤلؤ. و تجبدات المضمة المغربية فشي كتوب ديال التاريخ حيث كانت من الكادوات لي سيفطهم السلطان المغربي أبو الحسن المريني سنة 738 هجرية لملك مصر و الشام. و كان الجيش المريني فعهد السلطان يوسف لباس خاص كايلبسو السلطان وجميع أفراد الجيش، وكانو كايديرو المضمات ديال فضة ولا الذهب خاصة ف فترات الحرب.

## التاريخ د المضمة

كاتميز المضمة بجذورها العميقة فالتاريخ المغربي. و تخدّمات المضمة هادي قرون، حيث كانت جزء ضروري من اللبس التقليدي د المغرب. و كانت المضمة شحال هادي كاتعكس حالة الشخص والمكانة الإجتماعية ديالو، وكانو كايختارو التصميم ديالها بعناية كبيرة.

## الديكورات د المضمة
تنزعات الديكورات ديال المضمة المغربية بشكل كبير. و تقدر تكون مصوبة من بزاف د المواد بحال الحرير، الصوف، و المعادن الغالية بحال الذهب والنقرة. كاتزوق المضمة بالطرز الرقيق، والخيوط الملونة، و بعض المرات بالأحجار الكريمة، حيث كايبين فيها الصنايعية المغاربة تامعلميت ديالهم من خلال تشكيل الزهور والأشكال الهندسية والنقوش التقليدية.

## مصادر

تصنيف:تقافة د لمغريب
تصنيف:مقالات فيها مصدر و 3000 بايت
خالد آل سيف

** خالد آل سيف** (تزاد ف 1953 ؤ مات ف 18 فبراير 2024) هو والد الأميرة رجوة آل سيف مرات ولي العهد الأردني الحُسين بن عبد الله الثاني، ولد ملك الأردن عبد الله الثاني بن الحسين. هو رئيس مجموعة آل سيف لي كاتخدم ف مجالات الصحة والرعاية و لبني.

## لكاريير د لبيزنيس

* منصب رئيس مجلس لإدارة و الرئيس التنفيذي ديال مجموعة السيف.
* عضو مجلس إدارة مجلس الأعمال السعودي لميريكاني، ومدير شركة هبات للاستثمار.
* منصب رئيس مجلس إدارة شركة الوادي الأخضر للاستثمار، وشركة إيثار للاستثمار ف السعودية.
* عضو مجلس إدارة كل من مجلس الأعمال السعودي البريطاني، و غرفة التجارة العربية البريطانية، و جمعية الرياض الخيرية د لعلوم ف جامعة الأمير سلطان، بين عوام 2004 و2008.

## مصادر

تصنيف:زيادة 1953
تصنيف:وفيات 2024
تصنيف:ملايري
تصنيف:بيوغرافيا د رجال
تصنيف:مقالات فيها مصدر و 3000 بايت
ديڤيد هيربيرت

**ديڤيد أليكساندر ريجينالد هيربيرت** (مزيود ف 3 أكتوبر 1908، توفى ف 3 أبريل 1995 ف طانجا) كان كاتب بريطاني و شخصية مشهورة ف لمجتمع النڭليزي د طانجا.

## حياتو
ديڤيد هيربيرت كان لولد التاني ديال ريجينالد هيربيرت، إيرل 15 د پيمبروك، لي منحادر من فاميلة أريسطوقراطية روسية كانت جات ل لندن ف لقرن 18. دوّز لبدية د حياتو ف إرلاندا، و على عمر د 4 سنين نتاقل معا فاميلتو ل ويلطون ف النڭليز.

ف 1933، زار طانجا لمرة اللولة. كان شارك ف لحرب لعالمية الجاوجة ب ڭراض ديال ليوتنان. مورا لحرب ستاقر ف طانجا و عاش فيها 50 عام، و كان محبوب عند الجالية لؤروپية ف طانجا، حيت كان جتيماعي بزاف، عندو شخصية جدّابة، دوق رفيع، و كان ديما منضّم حفلات. لكاتب النڭليزي أيان فليمينڭ كان كيلقّبو ب "لماليكة د طانجا".

توفى ف 1995 ب فشلان د لكلوة، و تّدفن ف لمقبارة د سانت أندرو، حدا لكنيسة د سانت أندرو. فوق الشاهد د لقبر ديالو تنقشات لعبارة *He loved Morocco* (كان كيبغي لمغريب).


File:III Church of St. Andrew's, Tangier, Morocco (2).jpg|لكنيسة د سانت أندرو
File:Grave of david herbert tangier.jpg|لقبر د ديڤيد هيربيرت


## مؤلفات ديالو
* *Second Son: An Autobiography*, 1972
* *Engaging Eccentrics: Recollections*, 1990
* *Relations and Revelations: Advice to Jemima*, 1992

## مصادر

## مزاود

* سيرة د لحياة د ديڤيد هيربيرت 
* ديڤيد هيربيرت ف IMDb
* معلومات على ويلطون هاوس، الدار د إيرل من پيمبروك

تصنيف:وفيات 1995
تصنيف:زيادة 1908
تصنيف:ناس توفاو ف طانجا
تصنيف:مقالات فيها مصدر و 3000 بايت
ماوي

**ماوي** هيّ تاني أكبر ڭزيرة ف ولاية هاواي لميريكانية و نمرة 17 ف لڭزاير لي تابعين ل لميريكان، ب تيساع واصل ل 1882 كلم². عدد السكان فيها ف 2020 كان 168.307 واحد، شي لي كيجعلها تالت أكتر ڭزيرة مسكونة ف هاواي. كاهولوي هيّ أكبر جماعة ف ماوي ب 28.219 د السكان، و كاتّعتابر لمركز التجاري و لفينونصي د لڭزيرة.

## لأصل د السمية
يسار|تصغير|خريطة مفصلة ديال ماوي و كاهولاو
لمعتقدات لأصلية ديال هاواي كاتڭول بلي ڭزيرة ماوي تسمات على ولد لمستكشف هاواي إلوا لي كان أول واحد وصل ل ڭزاير هاواي، و السمية د ولدو براسها جات من سمية ديال نص رب ف لأساطير د هاواي.

### لكليما





## مصادر


تصنيف:هاواي
تصنيف:مقالات فيها مصدر و 3000 بايت
زلزال د ميدلت 2019

ف 17 نونبر 2019 معا 9:39 ب توقيت لمغريب، واحد الزلزال ب درجة 5,2 على سلوم ريشتر ضرب ميدلت و النواحي ديالها. الزلزال ماترتّبوش عليه خسائر ف لأرواح و تبعوه هزّات إرتدادية، منهوم وحدة لي كانت لقوة ديالها 4,3.

الناس حسّو ب هاد الزلزال ف بلايص خرين بحال فاس، الراشيدية، و أزرو.

لغرق ديال الزلزال كان واصل ل 2،1 كيلوميطر على حساب التقارير اللولة، و 10 كيلوميطر ف لمراجعات لي تدارو من بعد. و لمركز ديالو كان على بعد 44 تال 46 كيلوميطر من مدينة ميدلت. عدد ديال الديور و لحيوط تشققو ف لمدينة و الدواور لي ف النواحي ديالها، و الناس خرجو من ديورهوم حيت خافو لايطيحو عليهوم. بعض التقارير ڭالت بلي كاينين ديور لي طاحو، الشي لي نفاوه مسؤولين محليين.

## مصادر

تصنيف:زلزال ف لمغريب
تصنيف:2019 ف لمغريب
تصنيف:زلزال د 2019
تصنيف:إقليم ميدلت
تصنيف:مقالات فيها مصدر و 3000 بايت
باصهانتر

**يوناص إريك ألتبيرڭ** (، مزيود ف 22 دجنبر 1984) لمعروف فنياً ب **باصهانتر** (*Basshunter*) موغني سويدي، مونتيج د التسجيلات، كاتب د لأغاني و دي دجي. كيما اللقب ديالو كيشير، باصهانتر معروف ب يورودانس، الطرانس و لمزيكة د لپوپ لإليكطرونية لي كاتعتامد على لباص بزاف.

تّولد و كبر ف هالمستاد، و ف 2006 تحول ل مدينة مالمو. فاش كان مراهق كان كيغني ف جوقة كاتسيّرها مّو. بدا كينتج لمزيكة ديالو فاش كان عندو 17 عام، و ف لبدية د لكاريير ديالو كان كيدير لعروض ديالو قدام جمهور محلي. ف 2006، صدّر لأغنية بوتن آنا *Boten Anna* فابور ف أنتيرنيت، و شهورا من بعد سنى كونطرا معا جوج شركات د لإنتاج هوما إكستينسيڤ ميوزيك، و وارنر ميوزيك السويد. لأغنية ديالو "دابا مشيتي" *Now You're Gone* كاتخدّم لكلمات ديال أغنية ب نفس السمية ديال بازهادز Bazzheadz، ب اللحن ديال بوتن آنا. ف 2009، كان باع كتر من 3 د لمليون د التسجيلات.

باصانتر سجل 5 د لألبومات د الستوديو هوما:

* 2004: لماكينة د لباص *The Bassmachine*
* 2006: لول *LOL*
* 2008: دابا مشيتي *Now You're Gone*
* 2009: الجيل د لباص *Bass Generation*
* 2013: وقت التعياط *Calling Time*

زيادة على لمزيكة ديالو، كتب أغاني ل موغنين خرين بحال إل كاپون El Capon، مانج مييكرز Mange Makers، و لانا سكولارو Lana Scolaro. و شارك ف عدد د لبرامج د التلفازة ف النڭليز و ف السويد.

ربح عدد د الجوايز بحال:

* European Border Breakers Award
* Musikförläggarnas pris

## مصادر

## مزاود
* 
* Basshunter at IMDb 


تصنيف:ناس حيين
تصنيف:زيادة 1984
تصنيف:موغني سويدي
تصنيف:ناس تزادو ف السويد
تصنيف:موغني
تصنيف:مقالات فيها مصدر و 3000 بايت
حرايق د هاواي 2023

[يسار|تصغير|ال[زربة د الريح ف إعصار ضورا ف جوايه ڭزاير هاواي]]
ف لبدية د غشت 2023، شعلو مجموعة د لعوافي د لغابات ف ڭزاير هاواي، سيرتو ڭزيرة ماوي، لي سمّاوهوم الجهات الرسمية ف لميريكان **لعاصفة د لعافية د هاواي** *Hawai Firestorm*. لعوافي لي نتاشرو بسباب الريح، قتلو 97 واحد، زيادة على 31 د لمفقودين ف لاهاينا، ف الشمال لغربي د ماوي. كيتّعتاقد بلي لإنتشار د لحرايق سبابو ضروف ناشفة و عاصفية لي نتجات على منطقة د الضغط لعالي ف شمال هاواي، و إعصار ضورا ف الجنوب.

ف 8 غشت بداو السلطات الرسمية كيتحركو بعدما تعلنات حالة د الطوارئ. ف 9 غشت، تعلنات حالة د الطوارئ ف لولاية د هاواي كاملة و ف 10 غشت، الرئيس د ميريكان دجو بايدن صدّر إعلان د حالة د الطوارئ على النيڤو لفيديرالي.

غير ف لعوافي د لاهاينا بوحدهوم، تقدّرو عدد لمباني لي تدمّرو بسبابهوم ب 2200 مبنى، أغلبهوم ديال السكنى، و من بينهوم تا مباني تاريخية. ف شتنبر 2023، لوزارة د التجارة لميريكانية خرّجات تقرير لي حسب لخسائر د لحرايق د هاواي ف جوايه 5,5 مليار دولار.

## مصادر


تصنيف:هاواي
تصنيف:مقالات فيها مصدر و 3000 بايت
تنقالفلحين

تصغير|تصويرة تخيلية ديال باب د التنقال ف لحين (كيدّي من موضع ل موضع أخور بعيد) ف لخيال لعلمي
**تنقالفلحين** (ب لونݣلي teleportation) هي نتقال ديال مادة من موطاع A ن موطاع B بلا مدّوز من لفضا لي كاين بيناتم. لكونسيپت ديال تنقالفلحين كيبان بزاف فلقصاص د لخيال لعلمي هو و سفار فزمان. حاليا مكاين حتى فينومين ف لفيزيك كيسمح ب تنقالفلحين.

## مصادر


تصنيف:تسافير زربان على الشعا
تصنيف:طيكنولوجيا د التعاويد
توفيق مصباح

**توفيق مصباح** (توفى ف 8 يناير 2023 ف الدارلبيضا) صحافي و كاتب سيناريو و قيصاص قصيرة مغريبي. كان سيكريتير د التحرير ف جورنال سيماني الوطن الآن، و ف سيت أنفاس پريس.

توفيق مصباح كان واخد ليصونس من كلية لأداب ف بنمسيك، و كان معروف ب لأسلوب الساخر ديالو.

## أعمال
### مجموعات قيصاصية
* 2023: حليب هيفاء الطبيعي
### سيناريو
* 2013: مسلسل ناس الحومة
* 2015: مسلسل مرحبا بصحابي

## مصادر

## مزاود
* مقالات توفيق مصباح ف هيسپريس

تصنيف:وفيات 2023
تصنيف:كتاتبيا مغاربا د لقرن 21
تصنيف:مقالات فيها مصدر و علاين 3000 بايت
تصنيف:ناس توفاو ف الدار البيضا
بوسحاقي

هادي صفحة د التوضيح، كلمة بوسحاقي يمكن يكونو عندها هاد لمعاني:
* سيدي بوسحاقي - عالم د لإسلام و د تفسير لقرآن.
* مصطفى إسحاق بوسحاقي - عالم د لفيزيك و لكوصمولوجيا.
منجي باوندي

**منجي ڭابرييل باوندي** (مزيود ف 15 مارس 1961) عالم د الشيمي فرانساوي ميريكاني من أصل تونسي و عندو الجنسية ديال لبلدان ب تلاتة. هوّ دابا أستاد جامعي ف معهد ماساتشوسيتس د الطيكنولوجيا.

باوندي معروف ب لخدمة لمتقدمة ديالو ف إنتاج النقاطي لكوانطية. ف 2023 دّا جايزة نوبل د الشيمي.

## حياتو
منجي باوندي تزاد ف پاري، فرانسا، و بّاه هوّ لماطيماتيسيان التونسي محمد صلاح باوندي. بعدما دوّز مدة من حياتو ف فرانسا و تونس، هاجر معا فاميلتو ل لميريكان ملي كان باقي صغير، و عاشو ف مدينة لافاييت ف ولاية إنديانا. بّاه كان ؤستاد د لماط ف جامعة پوردو.

منجي باوندي كيتّعتابر من أهم لباحتين ف مجال النقاطي لكوانطية، و من أكتر لعولاما د الشيمي لي تسيتاو وراق لبحت ديالهوم مابين عوام 2000 و 2010. خدا ديپلوم ف 1982 من جامعة هارڤارد، و دوكتورا ف الشيمي ف 1988 من جامعة شيكاڭو تحت إشراف ديال طاكيشي ؤكا.

باوندي دار لأبحات ديالو د مور الدوكتورا ف اللابوات د بيل. ف 1990 نضمّ ل معهد ماساشوشيتس، و ف 1996 خدا منصب د ؤستاد.

## مصادر

## مزاود
* منجي باوندي ف Nobelprize.org

تصنيف:زيادة 1961
تصنيف:ناس تزادو ف باريز
تصنيف:تونس
تصنيف:شيمي
تصنيف:ناس حيين
تصنيف:مقالات فيها مصدر و 3000 بايت
تصنيف:ناس ربحو جايزة نوبل د الشيمي
تصنيف:ناس د باريز
ڭروپ ڤاڭنر

[تصغير|[إڤڭيني پريڭوجين و دميتري ؤتكين لي أسسو لڭروپ ڤاڭنر]]
ل**ڭروپ ڤاڭنر** (ب الروسية **Группа Вагнера**، *ڭروپا ڤاڭنيرا*) رسمياً **PMC Wagner** (ب الروسية **ЧВК Вагнер**) هيّ شركة پريڤي د لميليطير ممولة من عند لحوكومة الروسية، لي تال 2023 كان كيسيّرها إڤڭيني پريڭوجين، لي كان حليف كبير ديال ڤلاديمير پوتين. لڭروپ ڤاڭنر كان مخدّم لقلدة التحتانية لعسكارية ديال الجيش د روسيا، و كاينين أدلة بلي لهدف د لڭروپ كان باش لحوكومة الروسية تهرّب من لمسؤولية ديالها و تغطّي على لأعداد لحقيقية د الناس لي تقتلو بسباب تدخلات روسية على برّا (سياسة لإنكار).

هاد لڭروپ بان ف لحرب د ضونباس ف ؤكرانيا ف 2014 و 2015، لي كان عاون فيها لقوات لي كاتساند روسيا. و كان عندو دور كبير ف الجتياح الروسي د ؤكرانيا من 2022، لي ضمّات فيه محابسيا رواسا باش يحاربو ضد ؤكرانيا. معا اللخر د 2022، كان لعدد د لعساكريا د لڭروپ داز من 1000 تال مابين 20000 و 50000. لڭروپ ڤاڭنر دعم تا بلدان صديقة د روسيا ف لحروب ديالها، بحال لحرب ف سوريا، ليبيا، جمهورية إفريقيا لوسطانية، و مالي. ف إفريقيا، لڭروپ عطا سربيس ديال لأمن موقابيل باش كونطرات د مناجم الدهب و الماس يتّعطاو ل شركات روسية. لأعضاء د لڭروپ توجهو ليهوم توهام ديال جرايم د لحرب بحال لقتيلة، التعديب، لغتيصاب، و الشفرة د لممتلكات ديال لمدنيين، زيادة على تعديب و قتيل لأعضاء لقدام ديالهوم لي قررو يخرجو من لڭروپ.

## مصادر


تصنيف:روسيا
تصنيف:مقالات فيها مصدر و 3000 بايت
تصنيف:ييڤڭيني پريڭوجين
تصنيف:تأسيسات د 2014 ف روسيا
ييڤڭيني پريڭوجين

**ييڤݣيني ڤيكطوروڤيتش پريݣوجين** (مزيود ف 1 يونيو 1961، توفى ف 23 غشت 2023) قايد عساكري ب لخلصة و بيزنيسمان روسي. كان كيسيّر لݣروپ ڤاݣنر، و كان حليف ديال الرئيس د روسيا ڤلاديمير پوتين تال يونيو 2023، فاش تمرّد عليه. پريݣوجين شي مرات كان كيتسمى "الطباخ د پوتين" حيت ف ملكو شركات ديال لماكلة و الريسطوات لي كاتموّن لكريملين. على حساب دراسة تدارت ف 2020، الشركات ديال پريݣوجين عندها علاقة قوية معا وزارة الدفاع و لمخابرات لعسكارية د روسيا.
ف 2014، على حساب بعض لمصادر، پريݣوجين أسس لݣروپ ڤاݣنر باش يدعم لميليشيات لي كاتساند روسيا ف لحرب د ضونباس. ب دعم مادي من لحوكومة الروسية، لݣروپ لعب دور كبير ف الجتياح الروسي د ؤكرانيا د 2022 و دعم لمصالح د روسيا ف سوريا و إفريقيا. ف نونبر 2022، پريݣوجين عتارف بلي الشركات ديالو تدخلات ف النتيخابات د لميريكان. ف فبراير 2023، أكّد بلي هوّ لمؤسس و لمدير ديال لاجونص د لأبحات د أنتيرنيت *Internet Research Agency*، لي هيّ شركة روسية معروفة ب دورها ف نشر لخبار لمزوّرة و لپروپاݣاندا ف أنتيرنيت.

الشركات د پريݣوجين و هوّ براسو قبل مايموت، كاينين ف ليستات د لعقوبات ديال بزاف د لبلدان لغربية، قبل و سيرتو من مورا الجتياح د روسيا ل ؤكرانيا ف 2022. لإف بي أي كان علن على جايزة د 250.000 دولار ل أي واحد عطا معلومة كاتأدي ل لإعتقال ديالو.

پريݣوجين نتاقد وزارة الدفاع د روسيا بشكل عمومي، و ݣال بلي لأسباب د لحرب لي علنات عليها على ؤكرانيا كانو كدوب. ف 23 يونيو 2023، دار تمرد على لحوكومة د روسيا و كان الجيش ديالو ساير كيزحف على موسكو. نهار موراها، وقّف التمرد، و وافق باش يحوّل الجيش ديالو ل بيلاروسيا. ف 23 غشت، شهراين بضّبط مور التمرد، طاحت طيارة لي كان راكب فيها معا 9 د الناس خرين، ف جوايه الشمال د موسكو، و لخوبارا كيݣولو بلي السباب غالباً كان قنبولة ف الطيارة.

## مصادر


تصنيف:Pages with Russian IPA
تصنيف:وفيات 2023
تصنيف:زيادة 1961
تصنيف:روسيا
تصنيف:مقالات فيها مصدر و 3000 بايت
كاس لعالم 2030

**كاس لعالم 2030** غادي تكون كاس لعالم د كورة د الرجال نمرة 24، لي معوّل باش تّعقد ف عام 2030. غادي يلعبو فيها منتخبات د الرجال ديال لبلدان لأعضاء ف لفيفا. هاد التورنوا غادي يتوافق معا مرور 100 عام على كاس لعالم اللولة لي دازت ف 1930 ف لوروڭواي. غادي تكون أول كاس كاتّنضّم ف تلاتة د لبلدان (لمغريب، سپانيا و لبرطقيز) و ف جوج قارات (إفريقيا و ؤروپا). لماتشات التلاتة اللولين غادي يتلعبو ف لوروڭواي، لارجونتين و پاراڭواي، الشي لي خلا بزاف د الجهات الرياضية و الصحافية باش ينتاقدو لقرار د لفيفا.

لقرار باقي خاص يتصادق عليه من عند جميع أعضاء لفيفا ف 2024، ولاكين هاد لعملية شكلية ب لأساس.

## ختيار لبلدان لمضايفة

حلّات لفيفا باب الترشيح بشكل جدي ف 2022. لبلدان لي تابعين ل لكونفيديراليات د أسيا و أمريكا الشمالية ماكانش عندهوم لحق يدفعو ترشيح حيت هاد الجوج خداو تنضيم ديال كاس لعالم 2022 و 2026.

لمضايفين كيتّشتارط باش يكون عندهوم 14 تيران علّاقل لي كلا واحد فيهوم فيه 40.000 كرسي ؤلا كتر، و يكونو 7 منهوم ديجا تّبناو. لماتش د لإفتتاح و لماتش د لفينال خاصهوم يتلعبو ف تيرانات فيهوم 80.000 مقعد ؤلا كتر. و لماتشات د الدومي فينال خاص يتلعبو ف تيرانات ب 60.000 مقعد مينيموم. لمضايفين خاص يكونو عندهوم تا 72 بلايص د التدريب ؤلا كتر لي يقدرو يختارو منهوم لمنتخبات، و 4 د لبلايص د التدريب مرتابطين ب كلا تيران، زيادة على جوج د لبلايص د التدريب ل لحكّام، و كلا واحد فيهوم عندو مرافق د لڭلوس و لمباتة. لمجلس د لفيفا كيسيّر لمتطلبات ديال لبت ف التلفازة، لأحدات لمتعلقة ب لمنافسة، و لبلايص د لمباتة. عوامل خرين كيتخادو ف عين ليعتيبار هوما لمداومية، حماية لبيئية، و حقوق بنادم، زيادة على الدعم د لحوكومة، الطرقان د التنضيم، و تأسيس "صندوق ديال لإرت" (صندوق د لفلوس لي كاتخدّمو لفيفا باش تدعم مشاريع خيرية، سيرتو لي متعلقة ب السپور).

## تيرانات مرشحة

: † كايمتل التيرانات اللي تخدّمو ف كاس عالم فايتة د الرجال (غير سپانيا) †
: ⋆ تيرانات مخطط ليها باش تّبنى
: + تيرانات لي غادي يتدار ليهوم ترميم

## لفراقي لمأهلين
تصغير|459x459px|

لمنتخبات ديال لبلدان الستة لي منظمة لكاس مأهّلين نيشان.

## لإقصائيات
48 منتخب غادي يلعب ف هاد التورنوا. جميع لبلدان لمضايفين مأهلين نيشان.

## مصادر


تصنيف:بوطولات عالمية د لكورة منضمة ف لمغريب
تصنيف:بوطولات عالمية د لكورة منضمة ف لبرطقيز
تصنيف:بوطولات عالمية د لكورة منضمة ف سپانيا
تصنيف:بوطولات عالمية د لكورة منضمة ف لارجونتين
تصنيف:بوطولات عالمية د لكورة منضمة ف ؤروڭواي
تصنيف:بوطولات عالمية د لكورة منضمة ف پاراڭواي
تصنيف:2030
تصنيف:مقالات فيها مصدر و 3000 بايت
تصنيف:لقرن 21 ف لمغريب
تشاندرايان 3

**تشاندرايان 3** هي لمهمة التالتة ديال برنامج تشاندرايان، لي هيّ سيريّة د لمهام د ستيكشاف لقامار مديورة و مسيّرة من عند مونضامة لأبحات د لفضاء لهندية. مهمة تشاندرايان 3 بدات ف 14 يوليوز 2023، و كاتشمل هبّاط قاماري سميتو ڤيكرام و روڤر سميتو پراجيان، بحال ف مهمة تشاندرايان 2 لي تدارت ف 2019.

تشاندرايان 3 تصيفطات من مركز لفضاء ساتيش داوان ف 14 يوليوز 2023، و دخلات ل لوربيط د لقامار ف 5 غشت. ف 23 غشت معا 12:33 ب التوقيت لعالمي، نزل لهبّاط ڤيكرام حدا لقطب الجنوبي د لقامار. هادشي كيخلّي لهند رابع بلاد كاتنزّل مركابة على لقامار، و أول بلاد كاتنزّل مركابة حدا لقطب الجنوبي ديالو. ف 3 شتنبر نقّز لهباط و تپوزيسيونا 30 تال 40 سنتيميتر من لموضع فين نزل. كان كيتّفتارض باش يشعل ف 22 شتنبر باش يكمل لمهمة ديالو، ولاكين ف 30 شتنبر الليلة لقامارية التانية بدات، الشي لي قتل لأمال باش يعاود يخدم.
[تصغير|[صاروخ|الصاروخ لي طلّع تشاندرايان 3]]

## مصادر

تصنيف:لهند
تصنيف:ستيكشاف لفضاء
تصنيف:2023
تصنيف:مقالات فيها مصدر و 3000 بايت
بوبكر

**بوبكر الصديق** (مزيود ف 573، مات ف 23 غشت 634) هو أول خليفة ف لإسلام مور الرسول محمد.

## مصادر


تصنيف:زيادة 573
تصنيف:وفيات 634
تصنيف:ناس د مكة
سيدي بوسحاقي

**سيدي بوسحاقي** (1394 - 1453) فقيه و مفسر د لقرآن لي عاش ف مملكة تلمسان (دابا ف الجزاير).

## مصادر

## ترجمة

* ترجمة سيدي بوسحاقي (1394-1453) - يوتوب
* ترجمة سيدي بوسحاقي (1394-1453) - يوتوب
* ترجمة سيدي بوسحاقي (1394-1453) - يوتوب
* ترجمة سيدي بوسحاقي (1394-1453) - يوتوب
* ترجمة سيدي بوسحاقي (1394-1453) - يوتوب

## قصيدة سيدي بوسحاقي

* شعر سيدي بوسحاقي - وڪي سورس تي
* 1- قصيدة سيدي بوسحاقي - يوتوب
* 2- قصيدة سيدي بوسحاقي - يوتوب
* 3- قصيدة سيدي بوسحاقي - يوتوب
* 4- قصيدة سيدي بوسحاقي - يوتوب
* 5- قصيدة سيدي بوسحاقي - يوتوب
* 6- قصيدة سيدي بوسحاقي - يوتوب
* 7- قصيدة سيدي بوسحاقي - يوتوب
* 8- قصيدة سيدي بوسحاقي - يوتوب


تصنيف:ناس تزادو ف جزاير
تصنيف:زيادة 1394
تصنيف:ناس توفاو ف جزاير
تصنيف:وفيات 1453
تصنيف:مقالات فيها مصدر و 3000 بايت
روڤر

[تصغير|400x400بك|تلاتة د التصميمات لمختالفة ديال روڤر د لمريخ: [كيريوسيتي، سوجورنر، و مير]]
[تصغير|300x300بك|مقارنة بين لمسافات اللي ضربوها بزاف د الروڤرات على السطح د [لقامار و لمريخ]]
**الروڤر** ؤلا **الروڤر د لكواكب** هوّ ماكينة ديال ستيكشاف السطوح د لكواكب، لي كاتكون مجهّزة باش تمشي على تيران مامسرحش و عامر ب لحجر و الطلعات و لهبطات. كاينين روڤرات تصاوبو باش يكونو مركوب ل الرواد د لفضاء، و خرين لي كيكون على شكل روبوات مستاقلة علاين ؤلا بشكل كامل. الروڤر كيتصاوب بحيت كينزل معا مركابة فضائية على شي كوكب من غير لأرض. لهاداف ديالو هوّ جميع معلومات على السطح د لكوكب، لماخدة د تصاور، و جميع عيّنات ديال لغبرة، لحجر، و السوائل لي يقدرو يتدار ليهوم تحليل تماك نيت ؤلا بعدما يتصيفطو ل لأرض.

أول روڤر مستاقل تصيفط باش يمشي على لقامار كان لونوخوض 0 *Lunokhod* ديال لإتحاد السوڤياتي، لي مادارش لمهمة ديالو حيت تهرس بعدما طاح على السطح د لقامار ف فبراير 1969. ف نونبر 1970، لونوخوض 1 ولّا أول روڤر كيمشي على السطح د لقامار و كيتسيّر من لبعد. هاد الروڤر دار تحليل ل التراب د لقامار، و بقى خدام 11 شهر تا حبس التواصل معاه ف 14 شتنبر 1971. النازا تاهيّ ف 1971 و 1972 صيفطات روڤرات ف لمهام د أپولو 15، 16 و 17.

## مصادر

## شوف تا
* هباط د لقامار


تصنيف:ستيكشاف لفضاء
تصنيف:مقالات فيها مصدر و 3000 بايت
عاصفة د دانييل 2023

**لعاصفة** ؤلا **لإعصار د دانييل** كان أميت إعصار متوسطي علاين ستيوائي ف التاريخ لمسجل، ؤ أكلف إعصار ستيوائي ؤلا تحت-ستيوائي برا د منطقة شمال لمحيط لأطلاسي. لعاصفة، لي بدات كاتشكل ف 4 شتنبر 2023، تسببات ف فيضانات ف ليونان، بلغاريا و تركيا. تحركات موراها ل عند ليبيا فين تسببات ف خسائر كبيرة بزاف.

ف ليونان، لفيضانات كلّفات 2 د لمليون يورو ف لخسائر، الشي لي خلات هاد لإعصار أكلف كارتة ف التاريخ د لبلاد. ف ليبيا، جوج د لباراجات حدا مدينة درنة تهرّسو و لفيضان لي نتج عليهوم قتل 11300 واحد، زيادة على 10100 د لمفقودين.
تصغير|لعاصفة د دانييل ف 5 شتنبر 2023

## مصادر

تصنيف:كوارت د 2023
تصنيف:مقالات فيها مصدر و علاين 3000 بايت
تصنيف:2023 ف مصر
تصنيف:2023 ف ليبيا
مصطفى فارس (سياسي)

**مصطفي فارس** (تولد ف 17 دجنبر 1933 ف الدارلبيضا، توفى ف 31 يناير 2023 ف الرباط) هو سياسي، و بنايكي و كاتب مغريبي.

## كاريير ديالو
تخرّج مصطفى فارس من لمدراسة لوطنية د لقناطر و الطرقان ف پاري، فرانسا، ف 1959. كان شاد لمنصب ديال الرئيس التنفيدي د لبنك لمغريبي د التجارة و الصناعة ف 1994، وكان رئيس ديال لبنك لوطني د التنمية لإقتصادية ل مدة 15عام. شد مناصب عالية ف مؤسسات د لفينونص بحال لبنك د لمغريب. ف حوكومة بنهيمة كان شاد منصب د وزير التخطيط و التنمية، ف حوكومة لعمراني التانية كان وزير د لفينونص، و شد مناصب د وزير د الزراعة و وزير الشؤون لبرانية ب النيابة ف حوكومة عصمان التانية. كان تّجرح حيت جا فيه لقرطاس ف لمحاولة د لإنقلاب د 1972.

## جوايز و أوسمة

* لوسام لعلوي ب ݣراض د فارس
* وسام جوقة د الشرف ب ݣراض د كوماندان
* وسام لإستحقاق لمدني د سپانيا
* وسام لإستحقاق د رومانيا.

## مصادر

تصنيف:وفيات 2023
تصنيف:ناس توفاو ف الرباط
تصنيف:وزير مغريبي
تصنيف:سياسي مغريبي
تصنيف:ناس تزادو ف الدار البيضا
تصنيف:زيادة 1933
تصنيف:مقالات فيها مصدر و 3000 بايت
تصنيف:ناس د الدار البيضا
أحمد شوقي بنيوب

**أحمد شوقي بنيوب** (مزيود ف 20 يوليوز 1957 ف مراكش، توفى ف 26 شتنبر 2023) محامي و سياسي و حقوقي مغريبي.

كان ناشط و معتاقل سياسي ف السبعينات و التمانينات، و ولّا عضو و مستشار ف شلّا هيئات حقوقية ف لمغريب و على برا. و عندو بزاف د لمنشورات على لقانون و لأمن و حقوق لإنسان.

## حياتو
بنيوب واخد ليصونس ف لعولوم السياسية ف كلية لحقوق ف الرباط و شهادة د لمحاماة، و كان خدام محامي ف الرباط و قنيطرة.

مابين 1973 و 1984 كان ناشط يساري و طلّابي و مدني، و تّعتاقل و تشد ف لحبس.

أحمد شوقي بنيوب كان مجوج و عندو ولد واحد.

## لكاريير ديالو
بنيوب بدا لكاريير ديالو ف لمحاماة، و مابين 1985 و 2014 كان موساعيد ديال النقيب عبد الرحيم الجامعي ف إعداد مجلة "الإشعاع" ديال هيئة لمحامين ف قنيطرة، و عاون ف تنضيم عدد د الندوات و اللقاءَات عندها علاقة ب لمحاماة.

كان عضو ف لمجلس لإستشاري د حقوق لإنسان من 2002، و ترأس مجموعة لعامال لمكلفة ب لحماية و التصدي للإنتهاكات. ف لولاية التانية د لمجلس بعد التعديل د 2007 و 2011، ترأس مجموعة لعامال لمكلفة بدراسة التشريعات و السياسات لعمومية.

كان عضو ف هيئة لإنصاف و لمصالحة، و من 1989 عضو مؤسس و نايب د الرئيس و من بعد رئيس ديال لمونضامة لمغريبية د حقوق لإنسان. شغل منصب ديال مستشار ف لمرصد لوطني د حقوق الطفل. و هو خبير ف التدريب و ف مجال حقوق لإنسان. و كان مستشار عند مؤسسات وهيئات إقليمية و دولية ف مجال حقوق لإنسان.

بنيوب كان عندو منصب د لمندوب لوزاري لمكلف ب حقوق لإنسان بعدما عيّنو لماليك محمد السادس ف 6 دجنبر 2018 تال فاش مات، و عضو ف لمجلس لأعلى د التربية و التكوين و لبحت لعلمي.

على لمستوى الدولي كان خبير و مستشار ف هيئات حقوقية ف منطقة شمال إفريقيا و الشرق لأوسط مابين 2007 و 2013.

## أعمال ديالو
عندو كتر من 22 إصدار ف حقوق لإنسان، لعدالة لإنتقالية و لأمن، من بينها:
* 
* 
* 
* 
* 
* 
* 
* 
* 
* 
* 

## مصادر

تصنيف:سياسي مغريبي
تصنيف:كتاتبيا مغاربا د لقرن 21
تصنيف:ناس تزادو ف مراكش
تصنيف:زيادة 1957
تصنيف:وفيات 2023
تصنيف:مقالات فيها مصدر و 3000 بايت
ماريون ڭام

**ماريون ݣام** (مزيودة ف 31 يوليوز 1938 ف كازا، توفات ف 23 مارس 2023) هيّ مومتيلة فرانساوية لي كانت معروفة و كانت كاتبان بزاف ف التلفازة و السينيما ف السبعينات و التمانينات. كانت بطلة ف فيلم "لالباطروص" L'Albatros معا جان پيير موكي ف 1971، و بانت بزاف ف برنامج *[[:fr:Au théâtre ce soir|Au théâtre ce soir]]* د التلفازة.

ف 2009، لعبات الدور د هوݣيت ف السيرية د التلفازة Scènes de ménages ف قناة إم 6. و دور د ؤندري بووير ف السيرية Plus belle la vie ف قناة فرونص 3.

هي لم ديال لمومتيلة لكوميدية ڤيرجيني لوديو، و جدة لكوميديين ؤريليان و أرتور راينال.

## حياتها
ماريون "مادلين" ݣام تولدات و كبرات ف كازا ف لمغريب. بّاها كان مقاول ف لبني، و مات ملي كان ف عمرها 9 سنين. مّها لي كانت فقيرة عطات بناتها بجوج، ماريون و ختها، ل جدّاتهوم باش تربيهوم ف كازا.

بعد لإستقلال د لمغريب، لفرانساويين لي مأنسطالين تماك و ف شمال إفريقيا ب شكل عام (لي كانو كيتسماو الرجلين لكوحل) ولّاو معرّضين ل كراهية و عتيداءَات. لم د ماريون و بزاف ف لفاميلة ديالها خواو لبلاد و مشاو ل فرانسا، و لاكين هيّ رفضات تهاجر تال واحد لمرة فاش تعرّضات ل عتيداء ف لمارشي و تجرحات، و قررات تمشي فحالها معا راجلها فيليپ لوديو و بنتها ڤيرجيني. بعدما تطلقات، دخلات ل مدراسة د الدراما كور سيمون، باش تولّي مومتيلة. ف 1968 خدات جايزة د *مارسيل أشار* لي كاتّعطى ل أحسن الطالابا لي تخرّجو من لمدراسة.

### لكاريير
وخا خدات ديك الجايزة، لخدامي اللولين ديال ماريون ݣام ف التمتيل كانو متواضعين. لعبات أدوار تانوية ف لبدية، تال 1971 فاش كانت بطلة ف فيلم لالباطروص. و بانت ف سيريات د التلفازة بحال Gil Blas de Santillane ف 1974 و نانا ف 1981.

لعبات تا أدوار ديال الدوبلاج (تمتيل ب الصوت) ف الطرجامة د سيريات و أفلام بحال السيرية لميريكانية *Desperate Housewives*.

## مصادر

تصنيف:ناس تزادو ف الدار البيضا
تصنيف:ناس توفاو ف فرانسا
تصنيف:وفيات 2023
تصنيف:مقالات فيها مصدر و 3000 بايت
تصنيف:زيادة 1938
مصطفى فارس (قاضي)

**مصطفي فارس** (مزيود ف 1947، الدارلبيضا) قاضي مغريبي، و الرئيس اللول د محكمة النقض و الرئيس لمنتادب د لمجلس لأعلى د السلطة لقضائية ف لمغريب.

## لكاريير ديالو
مصطفى فارس واخد ليصونس ف لحقوق، و بدا لكاريير ديالو ف لقضاء ف 29فبراير 1973. ف 1974 تعيّن ف مركز لبروج، و من بعد ف مراكش، قبلما ياخد منصب د قاضي ف لمحكمة لإبتدائية د خريبݣة ف 1978، و مستشار ف لغرفة لإستئنافية ف خريبݣة ف 1981.

ف 1984، تعيّن رئيس د لغرفة لإستئنافية ف الرباط، و وكيل د لماليك ف لمحكمة لإبتدائية د عين السبع لحي لمحمدي ف 1989. ف 13 يوليوز 2006، عيّنو لماليك محمد السادس رئيس لودادية لحسنية د لقضاة.

ف 2007، تعيّن وكيل عام د لماليك ف لمحكامة د لإستئناف التجارية ف الدارلبيضا، و بقى ف هاد لمنصب تا ولّى رئيس لوّل ديال لمجلس لأعلى د السلطة لقضائية ف 23 فبراير 2010. من 22 مارس 2021، مابقاش ف هاد لمنصب، بعدما خدا بلاصتو محمد عبد النباوي.

## جوايز و تشريفات
* 2003: وسام لعرش ب ݣراد د فارس
* 2018: وسام د ليوپولد 2 ب ݣراد د كوماندان من عند لأميرة أستريد د بلجيكا

## مصادر

تصنيف:ناس تزادو ف الدار البيضا
تصنيف:زيادة 1947
تصنيف:مقالات فيها مصدر و 3000 بايت
امانوز (تيدارين)

**امانوز** هوّ دوار مجزأ كاين ف جماعة أيت فاسكا، دائرة أيت اورير، إقليم الحوز، جهة مراكش آسفي ف لمغريب. هاد دّوار كينتامي ل مشيخة تيدارين لي كتضم 15 د دّواور. لعاداد د سّكان ديالو واصل ل 1468 شخص على حساب لإحصاء الرسمي د عام 2014.

## إحصائيات
### إحصائيات عامة
عدد السكان ديال امانوز تزاد ب 30.1% و عدد لفاميلات تزاد ب 54.1% مابين 2004 و 2014. ف 2014، عدد لبالغين كان 988 واحد، منهوم 512 دكور و 476 نتوات.

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:2000
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:1128 width:25 text:1128 textcolor:black  fontsize:8px
  bar:2014 color:red width:1 
   from:0 till:1468 width:25 text:1468 textcolor:black  fontsize:8px


* لفاميلات:

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:300
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:185 width:25 text:185 textcolor:black  fontsize:8px
  bar:2014 color:red width:1 
   from:0 till:285 width:25 text:285 textcolor:black  fontsize:8px


### الجواج و لولادة
ف 2014، نسبة د الجواج ف امانوز واصلة ل 4.7%، و لموعدّال د لعمر عند الجواج اللولاني هوّ 25.4 عام (29.2 عند الرجال، 21.5 عند لعيالات). لخصوبة عند لعيالات واصلة ل 4.7، و لخصوبة لكاملة ل 2.

### التسكويل
ف 2014، نسبة د التسكويل واصلة ل 98.9%، و نسبة د لأمية واصلة ل 47.3%.

### لخدمة
ف 2014. نسبة د الناس النشيطين ف دوار امانوز واصلة ل 46.8%، و نسبة د الشوماج واصلة ل 9.5%.

## نوطات

## مصادر

تصنيف:دوار ف لمغريب
تصنيف:مقالات فيها مصدر و 3000 بايت
تصنيف:مقالات زادهوم داريجابوت
أيت بوزيد (أيت فاسكا)

**ايت بوزيد** هوّ دوار مجمع كاين ف جماعة أيت فاسكا، دائرة أيت اورير، إقليم لحوز، جهة مراكش آسفي ف لمغريب. هاد دّوار كينتامي ل مشيخة ايت فاسكا لي كتضم 5 د دّواور. لعاداد د سّكان ديالو واصل ل 148 شخص على حساب لإحصاء الرسمي د عام 2014.

## إحصائيات
### إحصائيات عامة
عدد السكان ديال ايت بوزيد نقص ب 24.5% و عدد لفاميلات نقص ب 17.5% مابين 2004 و 2014. ف 2014، عدد لبالغين كان 117 واحد، منهوم 62 دكور و 55 نتوات.

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:200
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:196 width:25 text:196 textcolor:black  fontsize:8px
  bar:2014 color:red width:1 
   from:0 till:148 width:25 text:148 textcolor:black  fontsize:8px


* لفاميلات:

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:40
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:40 width:25 text:40 textcolor:black  fontsize:8px
  bar:2014 color:red width:1 
   from:0 till:33 width:25 text:33 textcolor:black  fontsize:8px


### الجواج و لولادة
ف 2014، نسبة د الجواج ف ايت بوزيد واصلة ل 37.6%، و لموعدّال د لعمر عند الجواج اللولاني هوّ 33.9 عام (36.9 عند الرجال، 30.4 عند لعيالات). لخصوبة عند لعيالات واصلة ل 0، و لخصوبة لكاملة ل 1.

### التسكويل
ف 2014، نسبة د التسكويل واصلة ل 100%، و نسبة د لأمية واصلة ل 38.4%.

### لخدمة
ف 2014. نسبة د الناس النشيطين ف دوار ايت بوزيد واصلة ل 47%، و نسبة د الشوماج واصلة ل 3.6%.

## نوطات

## مصادر

تصنيف:دوار ف لمغريب
تصنيف:دوار ف إقليم لحوز
تصنيف:مقالات فيها مصدر و 3000 بايت
تصنيف:مقالات زادهوم داريجابوت
الحاج أيت وادووز (اغمات المركز)

**الحاج ايت وادووز** هوّ دوار مجزأ كاين ف جماعة اغمات، دائرة أيت اورير، إقليم لحوز، جهة مراكش آسفي ف لمغريب. هاد دّوار كينتامي ل مشيخة اغمات المركز لي كتضم 17 د دّواور. لعاداد د سّكان ديالو واصل ل 477 شخص على حساب لإحصاء الرسمي د عام 2014.

## إحصائيات
### إحصائيات عامة
عدد السكان ديال الحاج ايت وادووز نقص ب 11.2% و عدد لفاميلات نقص ب 1.1% مابين 2004 و 2014. ف 2014، عدد لبالغين كان 335 واحد، منهوم 173 دكور و 162 نتوات.

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:600
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:537 width:25 text:537 textcolor:black  fontsize:8px
  bar:2014 color:red width:1 
   from:0 till:477 width:25 text:477 textcolor:black  fontsize:8px


* لفاميلات:

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:100
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:95 width:25 text:95 textcolor:black  fontsize:8px
  bar:2014 color:red width:1 
   from:0 till:94 width:25 text:94 textcolor:black  fontsize:8px


### الجواج و لولادة
ف 2014، نسبة د الجواج ف الحاج ايت وادووز واصلة ل 12.1%، و لموعدّال د لعمر عند الجواج اللولاني هوّ 26.7 عام (28.8 عند الرجال، 24.7 عند لعيالات). لخصوبة عند لعيالات واصلة ل 5.9، و لخصوبة لكاملة ل 2.3.

### التسكويل
ف 2014، نسبة د التسكويل واصلة ل 98.3%، و نسبة د لأمية واصلة ل 47.6%.

### لخدمة
ف 2014. نسبة د الناس النشيطين ف دوار الحاج ايت وادووز واصلة ل 56.1%، و نسبة د الشوماج واصلة ل 17.6%.

## نوطات

## مصادر

تصنيف:دوار ف لمغريب
تصنيف:دوار ف إقليم لحوز
تصنيف:مقالات فيها مصدر و 3000 بايت
تصنيف:مقالات زادهوم داريجابوت
إمليل (إمليل)

**إمليل** هوّ دوار مجزأ كاين ف جماعة أسني، دائرة أسني، إقليم لحوز، جهة مراكش آسفي ف لمغريب. هاد دّوار كينتامي ل مشيخة إمليل لي كتضم 6 د دّواور. لعاداد د سّكان ديالو واصل ل 932 شخص على حساب لإحصاء الرسمي د عام 2014.

## تاريخ
ف دجنبر 2018، تقتلو جوج بنات - دانماركية ونورڤيجية - حدا إمليل من عند ناس تابعين ل جماعة الدولة الإسلامية (داعش). قتارح موراها لمرصد الوطني لمحاربة الفساد وحماية المال العام تبدال سمية د لبلاصة ب سميات ديال لبنات بجوج لي تقتلو "لويزا ومارين".

## الجغرافيا
دوار إمليل بعيد ب70 كلم على مدينة مراكش لعلو ديالو 1740 ميترو فوق البحر، ؤ مشهور ب الزراعة د الشجر بحال الكرموس و الݣرݣاع و التفاح. دوار إمليل فيه عدد كبير ديال لوبيرجات، و المحلات التجارية السياحية لي تايبيعو المنتجات التقليدية، ؤ تايكريو الماتريال ديال طلوع الجبال و السكي ف التلج و باقي الرياضات د الجبل.

## السياحة
دوار إمليل عندو مؤهلات سياحية طبيعية وتقافية كاتجدب السياح المغاربة والأجانب، سوا باش يتساراو ف المنطقة، ولا كمرحلة أولى للطلوع ديال قمة جبل توبقال، من بين شنو نقدرو نشوفو ف إمليل:

* شلالات إمليل
* الهندسة التقليدية د البني
* الريسطورات المغربية التقليدية
* السواقي التقليدية
* جرادي ديال الݣرݣاع

## السكان
### إحصائيات عامة
عدد السكان ديال امليل تزاد ب 14.6% و عدد لفاميلات تزاد ب 22.5% مابين 2004 و 2014. ف 2014، عدد لبالغين كان 630 واحد، منهوم 316 دكور و 314 نتوات.

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:1000
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:813 width:25 text:813 textcolor:black  fontsize:8px
  bar:2014 color:red width:1 
   from:0 till:932 width:25 text:932 textcolor:black  fontsize:8px


* لفاميلات:

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:200
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:138 width:25 text:138 textcolor:black  fontsize:8px
  bar:2014 color:red width:1 
   from:0 till:169 width:25 text:169 textcolor:black  fontsize:8px


### الجواج و لولادة
ف 2014، نسبة د الجواج ف امليل واصلة ل 7.2%، و لموعدّال د لعمر عند الجواج اللولاني هوّ 24.6 عام (25.9 عند الرجال، 23.3 عند لعيالات). لخصوبة عند لعيالات واصلة ل 4.6، و لخصوبة لكاملة ل 1.3.

### التسكويل
ف 2014، نسبة د التسكويل واصلة ل 98.2%، و نسبة د لأمية واصلة ل 37.8%.

### لخدمة
ف 2014. نسبة د الناس النشيطين ف دوار امليل واصلة ل 45.4%، و نسبة د الشوماج واصلة ل 14.3%.

## نوطات

## مصادر

تصنيف:دوار ف لمغريب
تصنيف:دوار ف إقليم لحوز
تصنيف:مقالات فيها مصدر و 3000 بايت
تصنيف:مقالات زادهوم داريجابوت
أݣادير نايت بولمان (تميشي)

**أكادير نايت بولمان** هوّ دوار مجزأ كاين ف جماعة ستي فاطمة، دائرة تحناوت، إقليم لحوز، جهة مراكش آسفي ف لمغريب. هاد دّوار كينتامي ل مشيخة تميشي لي كتضم 20 د دّواور. لعاداد د سّكان ديالو واصل ل 387 شخص على حساب لإحصاء الرسمي د عام 2014.

## إحصائيات
### إحصائيات عامة
عدد السكان ديال أكادير نايت بولمان تزاد ب 26.5% و عدد لفاميلات تزاد ب 57.1% مابين 2004 و 2014. ف 2014، عدد لبالغين كان 251 واحد، منهوم 129 دكور و 122 نتوات.

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:400
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:306 width:25 text:306 textcolor:black  fontsize:8px
  bar:2014 color:red width:1 
   from:0 till:387 width:25 text:387 textcolor:black  fontsize:8px


* لفاميلات:

ImageSize = width:220 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:70
ScaleMajor = unit:year increment:1000 start:0 gridcolor:gray1
PlotData =
  bar:2004 color:green width:1 
   from:0 till:42 width:25 text:42 textcolor:black  fontsize:8px
  bar:2014 color:red width:1 
   from:0 till:66 width:25 text:66 textcolor:black  fontsize:8px


### الجواج و لولادة
ف 2014، نسبة د الجواج ف أكادير نايت بولمان واصلة ل 17.1%، و لموعدّال د لعمر عند الجواج اللولاني هوّ 25 عام (26.4 عند الرجال، 23.5 عند لعيالات). لخصوبة عند لعيالات واصلة ل 6.8، و لخصوبة لكاملة ل 2.2.

### التسكويل
ف 2014، نسبة د التسكويل واصلة ل 96.2%، و نسبة د لأمية واصلة ل 46.6%.

### لخدمة
ف 2014. نسبة د الناس النشيطين ف دوار أكادير نايت بولمان واصلة ل 46.6%، و نسبة د الشوماج واصلة ل 18.8%.

## نوطات

## مصادر

تصنيف:دوار ف لمغريب
تصنيف:دوار ف إقليم لحوز
تصنيف:مقالات فيها مصدر و 3000 بايت
تصنيف:مقالات زادهوم داريجابوت
مليكة العرود

**مليكة العرود** (مزيودة ف 1959، توفات ف 6 أبريل 2023) كانت مغريبية بلجيكية لي تّحكم عليها ب تهمة د لإرهاب من عند محكامة بلجيكية ف 2010. كانت عندها علاقة معا مونضامة لقاعدة و كانت كاتّعتابر من أنشط الجهاديين لإسلاميين د لأنتيرنيت ف ؤروپا.

لعرود كانت هجّالة ديال عبد الستار دحمان لي غتال زعيم د لمقاومة ضد طالبان ف أفغانستان، أحمد شاه مسعود، ف 9 شتنبر 2001. ف 2003، كانت وحدة من بين 22 شخص لي تحاكمو ف بلجيكا ب تهمة ديال لمشاركة ف لقتيلة د شاه مسعود، ولاكين طلقوها حيت ماكانوش أدلة كافية. ف يونيو 2007، تحكم عليها ب لحبس لموقوف و على راجلها التاني معز ڭرسلاوي ب 6 شهور د لحبس من عند محكامة سويسرية حيت كانو كيسيّرو سيتات د لويب لي كاتدعم لقاعدة.

ف 2010، تّحكم عليها ب 8 سنين د لحبس بسباب أنشطة إرهابية، منّها دعم جماعات لي كانت كاتريكريتي جهاديين ف بلجيكا و فرانسا باش يحاربو ف أفغانيستان، و السلطات لبلجيكية حاولو يديپورطيوها ل لمغريب، بعدما تحيّدات ليها الجنسية د بلجيكا ف 2017. ولاكين مانجحوش ف الديپورطاج، و بقات لعرود ف بلجيكا تا ماتت على عمر د 64 عام.

## مصادر

تصنيف:بلجيكيين من أصل مغريبي
تصنيف:وفيات 2023
تصنيف:زيادة 1959
تصنيف:مقالات فيها مصدر و 3000 بايت
تصنيف:ناس توفاو ف بريكسيل
براهيم سلاكي

**براهيم سلاكي** (مزيود ف 1959 ف الدارلبيضا، توفى ف 23 أبريل 2023) لي كان كيتلقّب ب **موسيو سينيما** هوّ إعلامي مغريبي لي تّعرف عند الجمهور ب برامج ديال السينيما على قناة دوزيم.

## حياتو الشخصية
براهيم سلاكي كان معروف ب التقافة لواسعة ديالو، زيادة على لكاريزما و الصوت لفخم ديالو، و كانت السينيما بالنسبة ليه ماشي غير خدمة، مي شغف كبير ف لحياة لمهنية و الشخصية. تّدفن ف روضة لغفران ف كازا ف 24 أبريل 2023.

## كاريير ديالو
بدا سلاكي لخدمة ف دوزيم ف نونبر 1990 كا صحافي و معلق صوتي.

خدم ف راديو دوزيم من 2004.

بان ف برنامج "وهادي عقلي عليها" ديال دوزيم لي خّلد الدكرى 30 ديال لإنطلاق د لقناة.

كان عضو ف لجنات تحكيمية سينيمائية بحال مهرجان أسفي السينمائي الدولي عام 2008، و لمهرجان الدولي د السينيما الذاكرة المشتركة عام 2020.

### برامج ديالو
* **Cinéstars**: قدّمو ف السنوات اللولة ديالو قبل ماتشد بلاصتو بشرى علمي.
* **Namadij**: معا ماريا لطيفي
* **Cinéthème**: معا بشرى علمي
## مصادر

تصنيف:صحافي مغريبي
تصنيف:زيادة 1959
تصنيف:وفيات 2023
تصنيف:مقالات فيها مصدر و 3000 بايت
أبادو (توضيح)

هادي صفحة د التوضيح، كلمة **أبادو** يمكن يكونو عندها هاد لمعاني:

* أبادو: (جماعتها "ئبودا") ف الداريجة كاتعني "الجنب ديال لحقل لمزروع".
* أبادو: جماعة ترابية قروية كاينة ف إقليم الحوز.
* أبادو (ايت سعدلي لوطا): دوار كينتامي ل مشيخة ايت سعدلي لوطا كاين ف جماعة أبادو.

تصنيف:صفحة توضيح
أدار (توضيح)

هادي صفحة د التوضيح، كلمة **أدار** ؤلّا **أضار** يمكن يكونو عندها هاد لمعاني ؤلا تكون طرف من هاد السميات:
* أضار ؤلّا أدار: جماعة ترابية قروية كاينة ف إقليم تارودانت
* أدار أيت غلي (أيت علي): دوار كينتامي ل مشيخة أيت علي كاين ف جماعة دار جمعة.
* أدار براغا (برغا): دوار كينتامي ل مشيخة برغا كاين ف جماعة دار جمعة.
* أدار (ايت سعدلي الجبل): دوار كينتامي ل مشيخة ايت سعدلي الجبل كاين ف جماعة أبادو.

تصنيف:صفحة توضيح
بلية

[تصغير|مقارنة ديال مخاخ د بنادم عادي و بنادم مبلي ب ل[كوكايين]]
**لبلية** (ب النڭليزية **addiction**، ب لعربية **إدمان**) هوّ إضطراب نيوروپسيكولوجي لي كيتميّز ب رغبة قوية لي كاتعاود ترجع بزاف و بشكل مداوم ف تخدام ؤلا ستيهلاك ؤلا مديار شي حاجة لي كاتعطي لپليزير، ب واحد الشكل لي كيضر لواحد لي **مبلي** (ب النڭليزية **addicted**، ب لعربية **مُدمِن**) وخا يكون واعي ب داك الضرر. هاد لمصطلح كيتخدّم بزاف ف سياق لهضرة على لاضروڭ و مواد كيماوية بحال النيكوتين لي كيكون ف لڭارو، ولاكين كينطابق تا على نواع خرين د لبلية، منهوم لبليات د لمديار (ب النڭليزية **behavioral addictions**)، بحال كترة تخدام لأنتيرنيت، لقمر، و لكونصوماج ب الزايد ديال اللوعاب د التيليجو ؤلا لپورنو. لمواد لكيماوية لي كاتبلي لواحد سيرتو كيكون عندها تأتير على لخدمة د لمخ، بحيت كاتدير لهيشة (ب النڭليزية **craving**) ف بنادم باش يكونصوميها و كاتضعّف لقدرة ديالو على التحكم ف راسو، وخا ماكاتحيّدهاش ف مرة.

من بين لمضاهر لمعروفة ديال لبلية كانلقاو رغبة قهرية (ب النڭليزية **compulsive desire**) باش لواحد يتعاطى ل ديك لبلية، يعني بلي لواحد ماكيقدرش يحبس راسو منها، التفكير لمداوم ف ديك لبلية و كيفاش لواحد يقدر يخدّمها ؤلا يكونصوميها، و لإستمرار ف التعاطي ل لبلية وخا يكونو عندها نتائج مامزيانينش. لعادات لي كيديرو لبلية ف لعادة كيجيبو لپليزير فيساع، ولاكين النتائج لخايبة ديالهوم كيجيو معطّلين، و داكشي علاش كيشدّو ف لواحد.

يلاه الدليل التشخيصي دي إس إم-5 لي كيعتابر لبلية ب لقمر من بين لبليات د لمديار، ولاكين أي سي دي 11 كيدخّل تا لبلية ب اللوعاب د التيليجو ف هاد لإطار. لبليات د لمديار لخرين باقين مامعتارفش بيهوم علمياً كا بليات، ولاكين كيدخلو ف إطار لمديار لقهري (ب النڭليزية **compulsive behavior**) بشكل عام.

## مصادر


تصنيف:پسيكولوجيا
تصنيف:مقالات فيها مصدر و 3000 بايت
تاتير لكوبرا

تصغير|لكوبرا (بوسكة) د لهند
**تاتير لكوبرا** هو فينومين كيوقع ملي كتحاول تحل شي مشكيل ولكن نتايج ديال ديك لحل كيكونو كفس من لمشكيل لولاني. لمصطلح كيتستعمل بزاف فلقتصاد ؤ سياسة.

## لأصل د سمية
خدّمو أول مرة لقتصادي لألماني هورست زيبرت ف كتاب بنفس سمية. لقصة كتبدا ف مدينة ديلي ف لهند ملي كانت مستعمرة ديال بريطانيا. كانت مّدينة فيها مشكيل ديال نتشار حياي د بوسكة (لكوبرا) لي سّم ديالوم خطير. لحكومة د بريطانيا فكرت ف واحد لحل. قالو ن لهنود كل واحد أيجيبلوم راس ديال بوسكة أيعطيواه واحد لبركة ديال فلوس. فلوّل لقضية مشات مزيان، لعدد د لكوبرات نقص ولكن موصلشي ن زيرو. لي وقع هو أنه ناس بداو كيرابيو لكوبرا ف دّيور ديالوم ماش يبقاو يدّيو لفلوس. ملي بريطانيا عاقت بلقالب وقفت لخلاص. ناس بقاو حاصلين بكوبرات ماكيسواو والو، شبّرو طلقوهم ف زنقة. زداق لعدد د لكوبرات دابا كتر م لول مرّا.

## مصادر

تصنيف:لأداب
تصنيف:سياسة
تصنيف:قتيصاد
بهاء الدين الطود

**بهاء الدين الطود** (مزيود ف 1946ف لقصر لكبير ، توفى ف 17 أكتوبر 2023 ف طانجا) هوّ محامي و كاتب روائي مغريبي.

## حياتو
بهاء الدين الطود قرا الصحافة ل مدة 4 سنين ف مدريد، سپانيا، و رجع ل الرباط باش يخدم. قرا موراها لقانون ف الرباط و ف پاري، فرانسا.

## لكاريير لأدابية
الطود خدم محامي ل مدة 30 عام، و كان عضو و رئيس فايت ف تيحاد كتاب لمغريب فرع طانجا. كان كيكتب مقالات صحافية و أدابية ف دوريات كاتّنشر ف لمغريب و على برّا. كتب و نشر تا قيصاص قصار ف مجلات عربية.

روايتو "البعيدون" دخلات ف لمنهج د لقراية ف مصر، على حساب ما ڭال رئيس مجمع اللوغا لعربية ف مصر، صلاح فاضل.

## إصدارات ديالو

* 1990: رواية "*البعيدون*"، معا دار الهلال المصري.
** 2001: الطبعة التانية
** 2003: الطبعة التالتة
** 2013: الطبعة الرابعة
** 2014: طرجامة ب السپنيولية
* 2010: رواية "*أبو حيان في طنجة*"
* 2023: *سارق الأسفار*
* لڭزو التاني ديال "*البعيدون*"

## مصادر

تصنيف:زيادة 1946
تصنيف:ناس توفاو ف طانجا
تصنيف:ناس تزادو ف لقصر لكبير
تصنيف:وفيات 2023
تصنيف:مقالات فيها مصدر و 3000 بايت
عوام 2030

**عوام 2030** ؤلا **عقد 2030** ؤلا **التلاتينات د لقرن واحد و عشرين** هوّ لعقد ديال الزمان لي غايجي من بعد، غادي يبدا ف 1 يناير 2030 و غادي يسالي ف 31 دجنبر 2039. هوّ لعقد الرابع ديال لقرن 21.

## أهداف و مشاريع

* النازا عندها بلانات باش تصيفط أول بنادم ل لمريخ مابين 2031 و 2035.
* ف عام 2030، لأمم لمتحدة معوّلة باش تحقق لأهداف ديال لأجوندا د 2030.
* كوپ26 حطات هاد لأهداف باش يتحققو ف 2030:
** نقيص لإنبعاتات ديال تاني ؤكسيد لكاربون ب 55% ب لمقارنة معا النيڤو ديالها ف عام 2010.
** كتر من 100 بلاد واعدو باش يعكسو عملية تحياد لغابات
** لهند واعدات باش تاخد نص لحاجيات ديالها د الطاقة من مصادر متجددة.
** الشينوا كاتهدف باش لإنبعاتات ديالها د تاني ؤكسيد لكاربون يبداو ينقصو من 2030.
* لبلان ديال لأهداف د لمناخ د 2030 ديال لإتحاد لؤروپي كيهدف باش تنقص 55% من لإنبعاتات ديالها د تاني ؤكسيد لكاربون. ف يوليوز 2021، لمفوضية لؤروپية دارت قتيراح على كيفاش يتحقق هاد لهاداف.
* لأمم لمتحدة، لبنك الدولي و لميريكان حطّو هدف باش يقضيو على لفقر لمدقع بشكل كامل قبل 2030. لفقر لمدقع (حالة ديال بنادم ماعندوش أدنى درجة ديال لأساسيات بحال لماكلة، لما الصالح ل الشريب، التعليم، و غيرهوم) ديجا نقص بزاف من 1990.
* لمونضامة د الصحة لعالمية و ليونيسيف دايرين هدف باش جميع الناس ف لعالم يكون عندهوم أكصي شامل ل الصرف الصحي لأساسي.
* لأمم لمتحدة دايرة هدف باش لاكصي ل لأنتيرنيت و التعليم يكونو متاحين ل جميع الناس قبل 2030.
* لبنك الدولي كيدعو جميع الدول د لعالم باش يطبّقو رعاية صحية شاملة قبل من التلاتينات د لقرن 21.
* مشروع الشوفة السعودية د 2030
* مشروع الشوفة لمصرية د 2030

## أحدات متوقعة

### 2030

* كاس لعالم 2030 غادي تّلعب ف لمغريب، سپانيا و لبرطقيز

### 2031

* **يناير**: النازا بغات باش تنزّل السطاسيو لفضائية الدولية، و الطروفا ديالها غادي يطيحو ف الجنوب ديال لمحيط لمهدن.
* **يوليوز**: لموسكتشيف د لأقمار لمݣلاصية د جوپيتر غادي يوصل ل السيستيم ديال جوپيتر.
* **شتنبر تال أكتوبر**: كاس لعالم د الريݣبي 2031 غادي تّلعب ف لميريكان.

### 2032

* **23** **يوليوز** تال **8 غشت**: لألعاب لؤلامپية د الصيف 2032 غادي يتلعبو ف بريسبيين ف ؤسطراليا.

### 2033

* لبانضة لمغناطيسية ديال لكارطات د لبانكة غادي تكون تحيّدات ف مرة من ماسطركارد.
* كاس لعالم د الريݣبي د لعيالات 2033 غادي تّلعب ف لميريكان.

### 2034

* كاس لعالم 2034 غادي تّلعب ف السعودية.

### 2035

* الطونوبيلات الجداد ديال ليصانص و لمازوط غادي يتمنعو ف لمملكة لمتحدة و لإتحاد لؤروپي.
* لمفاعل النووي إيطير غادي يكون حقّق أول تدماج نووي على حساب التوقعات

### 2036

* لألعاب لؤلامپية د الصيف 2036

### 2037

* معوّل باش تخرج الطبعة التالتة ديال ديكسيونير ؤكسفورد د النݣليزية.
* متوقّع بلي السكان د لأرض غادي يوصلو ل 9 مليار ف هاد لعام.

### 2038

* 19 يناير: أي سيستيم حواسبي باقي كيحسب لوقت ب توقيت يونيكس د 32 بيت مسنية غادي يلقا موشكيل بسباب لپروبليم ديال عام 2038.

### 2039
* إحتفال ب الدكرى 100 ديال لحرب لعالمية الجاوجة.

## شوف تا
* ليستة د لعقود، لقرون، و لألفيات

### كرونولوجيا
عوام ف لعقد د 2030:

## مصادر


تصنيف:لقرن 21
تصنيف:مقالات فيها مصدر و 3000 بايت
محمد السقاط

**محمد السقاط** (مزيود ف 7 يوليوز 1942 ف فاس، توفى ف 26 يوليوز 2023 ف الرباط) هوّ مسؤول حوكومي مغريبي. كان واخد شلا مناصب حوكومية، منها والي بنك لمغريب.

## لكاريير ديالو
السقاط دخل ل وزارة لفينونص ف 1966. ف 1970 ولّا نايب د لمدير، و من بعد مدير د لميزانية. ف 1983، تعيّن مدير عام د الجمارك و الضرائب اللامباشرة. مابين 1986 و 1989، كان شاد منصب كاتب الدولة ف الشؤون لبرّانية، و مكلّف ب لعلاقات معا لمجموعة لقتيصادية لؤروپية. ف شتنبر 1989، تعيّن والي د بنك لمغريب، ف سياق لمخطط د التقويم لهيكالي. ساهم ف هاد لمنصب ف لإصلاحات د لفينونص، و إصلاح لقانون د الساس ديال بنك لمغريب، و لإعداد ديال قانون بنكي جديد.

## مصادر

تصنيف:ناس توفاو ف الرباط
تصنيف:وفيات 2023
تصنيف:ناس تزادو ف فاس
تصنيف:زيادة 1942
تصنيف:سياسي مغريبي
تصنيف:مقالات فيها مصدر و 3000 بايت
حمد ولد قدور

**حمد ولد قدور** (مزيود ف 1937 ف بن حمد، توفى ف 4 فبراير 2023 ف نفس لمدينة) واحد من رواد فن لعيطة ف الشاوية لعالية و واحد من شيوخ فن لوتار.

حمد ولد قدور تأتر ب لإيقاعات د لعيطة لمرساوية و لعيطة لعمراوية، وخا الستيل ديالو تابع ل لعيطة الزعرية. كيلعب لمزيكة بوحدو ب ألة لوتار، و ماأسسش ݣروپ موسيقي ديالو. حمد ولد قدور هوّ لي عاود شهر قصيدة لعلوة لي لمؤلف ديالها مامعروفش، تا ولّاو الناس كيعتاقدو بلي ديالو.

كان كيعزف لوتار ب تلاتة د لأوتار (ماشي ربعة) و بلا ريشة، و سجّل بزاف د لأغاني ديالو ف لبدية ف لكاسيطات، و من بعد ف السيديات. كان شي مرات كيدير أداء متناوب معا شيخات.

## أغاني
* لعلوة
* لوشام الرقيق

## مصادر

## مزاود

* پلييليست ديال أغاني حمد ولد قدور

تصنيف:وفيات 2023
تصنيف:زيادة 1937
تصنيف:لعيطة
تصنيف:ناس توفاو ف بن حمد